بو گون آنکارادا تورک دؤولت‌لری تشکیلاتی‌نین فوق العاده توپلانتی‌سی کئچیریله‌جک.
توپلانتی‌نین اولویت گوندمی تورکیه-ده‌کی زلز‌له‌لر اولا‌جاق. جمهور باشقانی رجب طیب اردوغان توپلانتی‌دان اول تشکیلاتا عضو اؤلکه‌لرین پرزیدنت‌لری ایله گؤروشوب.
جمهور باشقانی اردوغان تشکیلاتا عضو اولان بعضی اؤلکه‌لرین پرزیدنت‌لری ایله گؤروشوب.
جمهور باشقانی اردوغانین ایلک قوناغی اؤزبکیستان پرزیدنتی  شوکت میرضیایئو اولوب.
پرزیدنت اردوغان آذربایجان پرزیدنتی ایلهام علی یئو و قیرغیزیستان پرزیدنتی صدیر کاپاروولا دا آیری-آیری‌لیقدا گؤروشوب.
قوناق پرزیدنت‌لر تورکیه-‌ده باش وئرن زلز‌له‌لرله باغلی "کئچمیش اولسون" دیلک‌لرینی اردوغانا چاتدیریب‌لار. گؤروش‌لرده ایکی طرف‌لی علاقه‌لر و بولگه سل مسئله‌لر ده موذاکیره ائدیلیب، تورک دؤولت‌لری تشکیلاتی ذیروه توپلانتی‌سی‌نین گوندلیگینده دوران مسئله‌لر دیرلندیریلیب.
قئید ائدک کی، تورک دؤولت‌لری تشکیلاتی‌نین فوق العاده ذیروه توپلانتی‌سی تورکیه ایله یاناشی، آذربایجان، قازاخیستان، قیرغیزیستان و اؤزبکیستانین دا ایشتیراکی ایله پرزیدنت ایقامتگاهیندا (بئش تپه) کئچیریله‌جک.
قوزیی قیبریس تورک جمهوریتی، تورکمنیستان و ماجاریستان دا ایجلاسدا موشاهیدچی اؤلکه کیمی ایشتیراک ائده‌جک.
توپلانتیدا تورکیه-ده باش وئرن زلز‌له‌لردن سونرا آتیلا‌جاق اورتاق آددیم‌لار و تورک جوغرافیاسینا عایید مسئله‌لر موذاکیره اولونا‌جاق.
